
                                              ประกาศองค์การบริหารตำบลเสาเภา
อำเภอสิชล  จังหวัดนครศรีธรรมราช
                      เรื่อง ราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑) 
……………………………………………………………………….



อาศัยอำนาจตามความใน มาตรา ๓๙ ตามพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ ประกอบกับกฎกระทรวง กำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. ๒๕๖๒ ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ ๑ กุมภาพันธ์ของทุกปี  ตามหลักเกณฑ์และวิธีการที่กำหนดในกฎกระทรวง นั้น

                    กองคลัง องค์การบริหารส่วนตำบลเสาเภา จึงได้ดำเนินการจัดทำ ประกาศราคาประเมินทุนทรัพย์ของที่ดินและสิ่งปลูกสร้างประจำปี ๒๕๖๔ เป็นที่เรียบร้อยแล้ว  โดยติดประกาศไว้ ณ ที่ทำการองค์การบริหารส่วนตำบลเสาเภา 
ทั้งนี้ หากผู้เสียภาษีได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาเห็นชอบกับคำร้องคัดค้านนี้ ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา ๗๓ และมาตรา ๘๓ แห่งพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ โดยมีรายละเอียดตามบัญชีราคาประเมินทุนทรัพย์ (ภ.ด.ส.๑)  ที่แนบเรียนมาพร้อมนี้

 
อนึ่ง หากผู้เสียภาษีท่านใด มีข้อสงสัย สอบถามได้ที่ กองคลัง องค์การบริหารส่วนตำบลเสาเภา โทรศัพท์หมายเลข ๐๗๕ – ๓๖๗๐๒๖ ในวันและเวลาราชการ 



จึงประกาศมาเพื่อทราบโดยทั่วกัน
                     
ประกาศ ณ วันที่  ๓๐  เดือน ธันวาคม  พ.ศ. ๒๕๖๓

(นายนิตินัย  เอี่ยมชลวิเลิศ)
   นายกองค์การบริหารส่วนตำบลเสาเภา

